Урачыстасць, прысвечаная 70-годдзю вызвалення Беларусі ад нямецка-фашысцкіх захопнікаў, мела свой працяг на беразе гарадскога возера. Дакшычане і госці свята назіралі за тым, як на сцэну па чарзе запрашаліся лепшыя працаўнікі сельскай гаспадаркі, работнікі больш як з 20-ці арганізацый і прадпрыемстваў, а таксама юныя спартсмены са свамі трэнерамі, танцавальныя і творчыя калектывы раёна. Усе яны дасягнулі пэўных поспехаў у сваёй дзейнасці. Ветэраны горача віталі тыя калектывы, у якіх калісьці працавалі яны самі.